Näinud konstruktiivse koostöö võimalikkust riikidevaheliste kaubanduspiirangute kaotamisel söe ja terase osas, otsustasid ECSC liikmesriigid hakata ka teistes majandusvaldkondades senisest suuremat koostööd tegema. Sellise idee rakendatavust hakati uurima ja aastal 1956 sai Belgia välisministri Paul-Henri Spaak'i juhitud komitee valmis ettekande, mille järgi tuleks luua kuue ECSC riigi  vahel majandusühendus (ühisturg), kus 12 aasta jooksul kaotataks kõik piirangud sisemises kaubavahetuses ning tööjõu ja kapitali liikumises.